AIŠKINAMASIS RAŠTAS

Dėl Molėtų rajono savivaldybės tarybos 2022 m. vasario 24 d. sprendimo Nr. B1-19 „Dėl Molėtų rajono savivaldybės 2022 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2022 m. vasario 24 d. sprendimu Nr. B1-19 ,,Dėl Molėtų rajono savivaldybės 2022 metų biudžeto patvirtinimo“ patvirtintas 2022 metų rajono savivaldybės biudžetas.

Šiuo sprendimu didinamos Molėtų rajono savivaldybės pajamos –1723 tūkst. Eur:

1. Vadovaujantis valstybės įmonės Lietuvos automobilių kelių direkcijos 2022 m. kovo 9 d. įsakymu Nr. VE-40 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2022 metais“, savivaldybei skiriama 1683,1 tūkst. Eur Kelių priežiūros ir plėtros programos finansavimo lėšų.

2. Vadovaujantis Lietuvos Respublikos švietimo, mokslo ir sporto ministro 2022 m. kovo 17 d. įsakymu Nr. V-405 „Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo pagal savivaldybes patvirtinimo“, savivaldybei skiriama 11,5 tūkst. Eur bendrojo ugdymo mokyklų tinklo stiprinimo iniciatyvoms skatinti. Kovo mėn. skiriama 20 procentų einamiesiems metams numatytų valstybės biudžeto lėšų, kita dalis bus paskirstoma, atsižvelgiant į mokyklų klasių komplektus 2022 m. rugsėjo 1 d.

3. Vadovaujantis Lietuvos Respublikos švietimo, mokslo ir sporto ministro 2022 m. kovo 22 d. įsakymu Nr. V-429 „Dėl Lietuvos Respublikos 2022 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo patvirtinimo“, savivaldybei skiriama 13,2 tūkst. Eur mokytojų skaičiaus optimizavimui ir atnaujinimui;

4. Vadovaujantis Lietuvos Respublikos socialinės apsaugos ir darbo ministro 2022 m. balandžio 6 d. įsakymu Nr. A1-257 „Dėl 2022 metų lėšų paskirstymo savivaldybėms bendruomeninei veiklai stiprinti patvirtinimo“, savivaldybei skiriama 12,2 tūkst. Eur bendruomeninei veiklai.

5. Vadovaujantis Lietuvos Respublikos švietimo, mokslo ir sporto ministro 2022 m. balandžio 8 d. įsakymu Nr. V-507 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“ savivaldybei skiriama 3 tūkst. Eur. valstybės lėšų , skirtų ugdymo įstaigoms pagal 2022 m. kovo 31 d. paskaičiuotą užsieniečių vaikų skaičių Mokinių registre.

Molėtų rajono savivaldybės biudžeto pajamų tikslinimas detalizuojamas lentelėje:

|  |  |  |
| --- | --- | --- |
| **Eil. Nr.** | **Pavadinimas** | **Suma** |
| 1. | Kita tikslinė dotacija kelių priežiūrai ir rekonstrukcijai | 1683,1 |
| 2. | Dotacija mokyklų tinklo stiprinimo iniciatyvoms skatinti | 11,5 |
| 3. | Dotacija mokytojų skaičiaus optimizavimui ir atnaujinimui | 13,2 |
| 4. | Dotacija bendruomeninei veiklai stiprinti | 12,2 |
| 5. | Dotacija mokinių iš Ukrainos ugdymui ir pavėžėjimui į mokyklą | 3 |
| **Iš viso:** | | **1723** |

Gautomis pajamomis tikslinami :

1. Molėtų rajono savivaldybės administracijos asignavimai sprendimo 3 ir 5 prieduose:

|  |  |  |  |  |  |
| --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis |
| Molėtų rajono savivaldybės administracija: | | | | | |
| **Valstybės lėšos:** | | | | | |
| 1. | Kita tikslinė dotacija kelių priežiūrai ir rekonstrukcijai | 3 | 1683,1 | 1683,1 |  |
| 2. | Dotacija bendruomeninei veiklai stiprinti | 4 | 12,2 | 12,2 |  |
| 3. | Valstybės lėšos ugdymo procesui užtikrinti ir stiprinti | 6 | 24,8 | 24,8 |  |
|  | **Iš viso valstybės lėšų:** |  | **1720,1** | **1720,1** | **0** |

2. Užsieniečių mokinių mokymui ir pavėžėjimui skirtų lėšų paskirstymas ugdymo įstaigoms (keičiamas sprendimo 3 priedas):

|  |  |  |  |  |  |
| --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmokestis |
| **Valstybės lėšos:** | | | | | |
| 1. | Molėtų progimnazija | 6 | 0,9 |  | 0,90 |
| 2. | Molėtų r. Suginčių pagrindinė mokykla | 6 | 0,2 |  | 0,20 |
| 3. | Molėtų pradinė mokykla | 6 | 1,6 |  | 1,60 |
| 4. | Molėtų „Vyturėlio“ vaikų lopšelis-darželis | 6 | 0,2 |  | 0,20 |
|  | Iš viso: |  | **2,90** | **0,00** | **2,90** |

Detalizuotas lėšų paskirstymas pagal mokinių skaičių pateikiamas lentelėje:

|  |  |  |  |  |
| --- | --- | --- | --- | --- |
| **Mokyklos pavadinimas** | **Mokymo programa** | **2022-03-31** | | **Tūkst. Eur** |
| **Mokinių skaičius Mokinių registre 2022-03-31** | **Lėšos už 2022 m. kovo mėn., Eur** |
| Molėtų progimnazija | Pagrindinio ugdymo programa | 5 | 880 | 0,9 |
| Molėtų r. Suginčių pagrindinė mokykla | Pradinio ugdymo programa | 1 | 176 | 0,2 |
| Molėtų pradinė mokykla | Pradinio ugdymo programa | 9 | 1584 | 1,6 |
| Molėtų „Vyturėlio“ vaikų lopšelis-darželis | Ikimokyklinio ugdymo programa | 1 | 124 | 0,2 |
| Priešmokyklinio ugdymo programa | 1 | 124 |
| Viešoji įstaiga Universalus daugiafunkcis centras "Kaimynystės namai" | Ikimokyklinio ugdymo programa | 1 | 124 | 0,1 |
| **Iš viso:** | | **18** | **3 012** | **3** |

Šiuo sprendimu taip pat tikslinamos savivaldybės lėšos perskirstant lėšas tarp įstaigų, programų, ekonominės klasifikacijos straipsnių nekeičiant bendros asignavimų sumos.

Perskirstomas asignavimų planas dėl savivaldybės lėšų:

|  |  |  |  |  |  |
| --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis |
| 1. | Molėtų rajono savivaldybės administracija | 3 | -11 | -11 | 0 |
| 1.1. | Administracijos direktoriaus rezervas | 2 | -20 | -20 |  |
| 1.2. | Lėšos išlaidų kompensavimui dėl užsieniečių | 7 | 17 | 17 |  |
| 1.3. | Savivaldybės lėšos ugdymo procesui užtikrinti | 6 | -8 | -8 |  |
| 2. | Molėtų rajono ugniagesių tarnyba | 4 | 3 | 3 |  |
| 3. | Molėtų r. Giedraičių A. Jaroševičiaus gimnazija | 6 | 8 | 8 |  |
| **Iš viso:** | |  | 0 | 0 | 0 |

**2. Siūlomos teisinio reguliavimo nuostatos:**

Vadovaujantis sprendimo projekte nurodytais teisės aktais biudžeto pajamos didėja 1723 tūkst. Eur. Vadovaudamiesi šiuo sprendimu asignavimų valdytojai pakeis savo programų sąmatas, vykdys programas, kurioms skirtas finansavimas.

**3. Laukiami rezultatai:**

Šiuo sprendimu bus papildyti Molėtų rajono administracijos, biudžetinių įstaigų asignavimai.

**4. Lėšų poreikis ir jų šaltiniai:**

Molėtų rajono savivaldybės biudžeto pajamos didėja 1723 tūkst. Eur

**5. Kiti sprendimui priimti reikalingi pagrindimai, skaičiavimai ar paaiškinimai.**